Gvardejskij (Ĵambila provinco)

Gvardejskij () estas urbotipa loĝloko en Kordaja distrikto de Ĵambila provinco de Kazaĥio. Ĝi estas parto de Otara kampara distrikto. La KATO (Klasifikilo de administraj-teritoriaj objektoj) kodo estas 314851400.

 Geografia situo 
Gvardejskij situas ĉirkaŭ 70 km nordoriente de la vilaĝo Kordaj, ĉe la suda piedo de la montoj Kulĵabasi. La plej proksima fervoja stacio estas Otar (3 km).

 Klimato 
La klimato en Gvardejskij estas humida kontinenta. Dum la tuta jaro estas konsiderindaj precipitaĵoj, la averaĝa jara kvanto estas 550 mm. La plej seka monato estas aŭgusto. En aŭgusto la precipitaĵoj estas minimaj, la plej multaj precipitaĵoj falas en aprilo. La jara averaĝa temperaturo estas ĉirkaŭ 10 °C. Julio estas la plej varma monato de la jaro, kun averaĝaj temperaturoj de +24 °C. Januaro estas la plej malvarma monato, kun averaĝa temperaturo de −5 °C.

 Infrastrukturo 
En Gvardejskij funkcias kombinaĵo por vivbezonoj, mezlernejo, kulturdomo, biblioteko, naĝejo, malsanulejo. La loĝantoj estas ligitaj al aliaj loĝlokoj per aŭta kaj fervoja transporto.

 Loĝantaro 
+ Nombroj (2009, 2021)Rezultoj de la Nacia Loĝantaro-censo de 2021 2009  2021  2021 laŭ procento al 2009  Viroj 2009  Viroj 2021  2021 laŭ procento al 2009  Virinoj 2009  Virinoj 2021  2021 laŭ procento al 20096537 7898 120,8 3200 4437 138,7 3337 3461 103,7

 Historio 
La loĝloko ekestis en la 1950-aj jaroj rilate al la decido konstrui ĉi tie scienc-esploran instituton. Ekde 1951 oni komencis alporti ĉi tien konstrumaterialojn por la konstruado de loĝdomoj kaj konstruaĵoj de scienca institucio. La 7-an de aŭgusto 1958, per Dekreto de la Centra Komitato de la KPSU kaj de la Konsilio de Ministroj de la USSR, estis fondita la Scienc-Esplora Instituto de Agrikulturo, kiu specialiĝis pri malsanoj (virusoj) de agrikulturaj bestoj kaj agrikulturaj plantoj, okupiĝis pri esploroj por protekti la sudajn limojn de Sovetunio, precipe regionojn de Meza Azio kaj Kazaĥio kontraŭ aparte danĝeraj infektaj malsanoj de agrikulturaj kaj sovaĝaj bestoj, kiuj povus esti enportitaj el najbaraj landoj per subteno de Usono okupiĝinta pri evoluigo de biologia armilo.

La vilaĝo origine portis la nomojn Otar-2 kaj G-4094. Al la laboro en la instituto allogiĝis sciencistoj el la tuta Sovetunio. En majo 1970 ĉi tien estis translokigita la 80-a Gvardia Motorpafista Diviziono el la Uzbekia SSR, kio akcelis la konstruadon de domoj por familioj de militistoj kaj militaj instalaĵoj.

Kreskinte la loĝantaron, la vilaĝo estis renomita la 16-an de septembro 1970 al Gvardejskij. La 29-an de marto 1973 Gvardejskij ricevis la statuson de urbotipa loĝloko. Post la disfalo de la Sovetunio, la sovetia armeo foriris kaj la bazo estis transdonita al la administrado de la Armitaj Fortoj de Kazaĥio.

Hodiaŭ la instituto okupiĝas pri esplorado ne nur de aparte danĝeraj bestaj malsanoj, sed ankaŭ de homaj. Precipe, kune kun sciencaj organizaĵoj de la Usona Ministerio pri Defendo ĝi kondukas kunlaboron en studado de aparte danĝeraj malsanoj de bestoj kaj homoj. Ankaŭ la instituto okupiĝas pri evoluigo de vakcinoj, inkluzive kontraŭ kronvirusoj.

Referencoj

Kategorio:Urboj de Kazaĥio